als_Latn dik_Latn sag_Latn
Përshkrimi
“South of the Border” sjellë një udhëtim të jashtëzakonshëm të Oliver Stone nga Karaibet përgjatë Andeve, nga ku shpërfaqet ‘fenomeni’ i presidentit të Venezuelës, Hugo Chávez, i cili nga njëra anë po përballej me kërcënime lufte të vazhdueshme nga ShBA-të, ndërsa nga ana tjetër ishte shëndrruar në shembull që po ndiqej nga plot vende të tjera të Amerikës Latine.
Dokumentari hapet me një pjesë të një programi televiziv në ShBA, që paraqet shembullin e shumicës së mediave në Shtetet e Bashkuara dhe Evropë, që veprojnë sipas shembullit të presidentit amerikan Bush, duke e ndarë botën në miq dhe armiq. Janë këto media që portretizojnë Chavez-in e këdo që ka tendencë për të mos u pajtuar me politikat e administrates amerikane, si diktator, kloun vrasës etj.
Tutje, tregohet rrugëtimi mjaft i mundimshëm i Chavez-it për të ardhur në krye të Venezuelës, dhe lufta që filloi t’i bëhet atij pas ardhjes në pushtet e cila tashmë nuk ishte veç mediale, e që prapë në prapaskena të saj qëndronte adiministrata e Bushit. Por, një përpjekje e tillë që Chavez-i konsideronte pjesë të planit të Bush-it që kishte synim naftën , ishte e pafuqishme dhe dështoi.
Fitorja e Chavez-it, me të cilën Oliver Stone merret pothuajse gjatë gjysmës së dokumentarit u transformua dhe ngjalli e rriti shpresën edhe përtej kufijve kombëtar të Venezuelës. Dukej se heroit të kontinentit latin, Simon Bolivar po i realizohej ëndrra. Lëvizjet shoqërore anembanë Amerikës Latine po ndiqnin shembullin e Venezuelës dhe në shumë vende të këtij kontinenti po vinin në krye liderë socialistë. Pjesa e dytë e dokumentarit flet pikërisht për këta liderë. Për Evo Morales-in e Bolivisë, për Cristina Kricner-in e Argjentinës, për Rafael Correa-n e Ekuadorit, për Rul Castro-n e Kubës, për Fernando Lugo-n e Paraguajit dhe Lulo da Silva-n e Brazilit.
Nga ky dokumentar shikuesi mund të shohë atë që pa edhe vetë regjisori Stone, që demonizimi që u bëhej liderëve latino-amerikanë vinte nga rezistenca që këta të fundit i bënin politikave të ShBA-ve, institucioneve financiare si FMN dhe kompanive multinacionale, Veç saj, shikuesi gjatë dokumentarit mundi të shohë se këta liderë vozisin biçikletë e luajnë me top sikurse vetë shikuesi, ndonëse mund të jenë paramenduar krejt ndryshe.
Shkarko Filmin
https://openload.co/f/WJuE2he2gIE
als_Latn als_Latn als_Latn als_Latn als_Latn als_Latn als_Latn zho_Hans